ՀՀ փաստաբանների պալատի մարմինների ընտրություններից հետո մի խումբ փաստաբաններ դատարան ներկայացրեցին թվով 5 հայցադիմումներ` խնդրելով դատարանին, մասնավորապես, անվավեր ճանաչել ՀՀ փաստաբանների պալատի նորընտիր նախագահի և պալատի մյուս մարմինների ընտրությունները, ինչպես նաև միջնորդեցին արգելանք դնել պալատի նախագահի գործողությունների վրա: Դատարանը, ընդունելով միջնորդությունը, մարտի 24-ին արգելանք դրեց ՀՀ փաստաբանների պալատի նորընտիր նախագահի լիազորություններ ստանձնելու և կատարելու գործողությունների վրա, իսկ հետագայում նաև անվավեր ճանաչեց վերը նշված ընտրությունները: